તરસાડી નગરપાલિકા વિસ્તારમાં આવેલા ચિશ્તી નગરમાં ઘરની બહાર ચાર યુવકો સૂતા હતાં. તે દરમિયાન વહેલી સવારે અંદાજે પાંચેક વાગ્યાની આસપાસ ગાઢ નિંદરમાં સૂતેલા ચારેય યુવકો પર ઝરખ જેવા દેખાતા જંગલી પ્રાણીએ હુમલો કર્યો હતો. અને ચારેય જણને બચકાં ભરી લીધા હતાં. જેમાં એક બાળકને માથાના ભાગે બચકું ભર્યું હતું. તથા 19 વર્ષના યુવકને કપાળના ભાગે બચકું ભરી આંખ બહાર કાઢી નાખી હતી. તેમજ એક 13 વર્ષના યુવકના ડાબા હાથના ભાગે બચકું ભર્યું હતું. તો અન્ય એક યુવકની આંગળી કાપી નાખી હતી. ઝરખે બચકાં ભર્યા હોવાની વાતથી હાલ તરસાડી સહિત કોસંબામાં ડરનો માહોલ પેદા થયો છે.